CELEX: 32011D0743
Language: ro
Date: 2011-11-14 00:00:00
Title: Decizia de punere în aplicare a Comisiei din 14 noiembrie 2011 de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Franța [notificată cu numărul C(2011) 8095] Text cu relevanță pentru SEE

16.11.2011   
            
            
               RO
            
            
               Jurnalul Oficial al Uniunii Europene
            
            
               L 297/69
            
         DECIZIA DE PUNERE ÎN APLICARE A COMISIEI
   din 14 noiembrie 2011
   de modificare a Deciziei 2008/855/CE în ceea ce privește măsurile zoosanitare de combatere a pestei porcine clasice în Franța
   [notificată cu numărul C(2011) 8095]
   (Text cu relevanță pentru SEE)
   (2011/743/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia 2008/855/CE a Comisiei din 3 noiembrie 2008 privind măsurile zoosanitare de combatere a pestei porcine clasice în anumite state membre (3) stabilește anumite măsuri de combatere a pestei porcine clasice în statele membre sau în regiunile acestora menționate în anexa la decizia respectivă. Lista respectivă include părți din teritoriul Departamentelor Bas-Rhin și Moselle din Franța.
            
         
               (2)
            
            
               Franța a informat Comisia cu privire la evoluția recentă a acestei boli la porcii sălbatici în regiunea Vosgilor de Nord și în special în departamentele Bas-Rhin și Moselle situate la vest de Rin.
            
         
               (3)
            
            
               Aceste informații indică faptul că pesta porcină clasică a porcilor sălbatici a fost eradicată în departamentele Bas-Rhin și Moselle. În consecință, măsurile prevăzute în Decizia 2008/855/CE nu ar mai trebui să se aplice în departamentele în cauză, iar înregistrarea referitoare la Franța ar trebui eliminată de pe lista din anexa la decizia respectivă. Prin urmare, anexa respectivă ar trebui modificată în consecință.
            
         
               (4)
            
            
               Prin urmare, Decizia 2008/855/CE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În anexa la Decizia 2008/855/CE, punctul 2 din partea I se elimină.
   Articolul 2
   Prezenta decizie se adresează statelor membre.
   
      Adoptată la Bruxelles, 14 noiembrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 302, 13.11.2008, p. 19.